मेरो बुबा–आमा कम्युनिस्ट विचारधाराका भए पनि मलाई यहाँसम्म आइपुग्न उहाँहरूले सधैँ साथ दिनुभयो । सायद उहाँहरूले प्रगतिशील साम्यवादी विचार अपनाउनुभएको थियो । मलाई उहाँहरूले सधैँ मेरो आफ्नो खुसीमा चल्न स्वतन्त्र छाडिदिनुभएको थियो । उहाँहरू मैले कहिल्यै नराम्रो काम गर्दिनँ भन्नेमा विश्वस्त हुनुहुन्छ । तर पनि सुरुवातमा उहाँहरूलाई बुझाउन मलाई केही गाह्रो पक्कै भएको थियो । मैले पूर्वमिस नेपालहरूले गरेका उदाहरणीय कार्यहरूको बारेमा जानकारी गराएँ । मिस नेपाल हुँदैमा मेरो पढाइ, करिअर बिग्रिँदैन । फेम र ग्लामरको लागि भन्दा पनि प्लेटफर्मको मोहले गर्दा मिस नेपालमा सहभागी हुन खोजेकी हुँ भनेर सम्झाएँ । उहाँहरूले बुझ्नु पनि भयो, सहर्ष स्वीकार गर्नुभयो र धेरै सपोर्ट पनि गर्नुभयो ।
